Pernille Rosenkrantz-Theil (EL), 2004-10-21:
Det her er jo en farce.
Nu har Enhedslisten brugt de første 7 år af sin tid i Folketinget, mens der stadig var en socialdemokratisk ledet regering, på at forsøge at få Socialdemokraterne overbevist om, at det var en god idé at sætte ind over for de multinationale selskaber, og at det var en god idé at sørge for, at der kom mindre aggressiv skattetænkning i stedet for mere aggressiv skattetænkning.
Så kommer Socialdemokraterne i opposition, og lige pludselig bliver de superfornuftige at høre på.
Lige pludselig er der ikke grænser for, hvad man vil gøre for at dæmme op for, hvad de multinationale selskaber kan og skal og bør og må i fremtiden.
Det er da skandaløst, at Socialdemokraterne har stået under den ene forespørgselsdebat efter den anden og skældt og smældt over, at regeringen ikke har villet gøre noget ved de multinationale selskaber.
Så kommer der et lovforslag, et EU-direktiv, som vi skal behandle her i landet, og så bakker Socialdemokraterne lige ud og siger: Nej, det kommer jo fra EU, det må vi hellere stemme ja til.
En blåstempling af, at man siger, at en morog en datterforbindelse eksisterer mellem to selskaber, når der er tale om 10 pct.s aktieejerandel, er at lukke en flanke op for yderligere aggressiv skattespekulation.
Det er at åbne op for, at endnu flere selskaber kan unddrage sig at bidrage til det fællesskab, som de jo nyder godt af, når de har højtuddannede medarbejdere, når de kører på vores veje, når deres medarbejdere bliver lappet sammen på vores sygehuse.
Jeg forstår ikke, at de selskaber ikke skal bidrage til fællesskabet.
Det kan jeg forstå at vi ikke har.
Det glæder mig så at høre, at SF vil kigge på det under udvalgsarbejdet, om end jeg synes, det er noget spøjst, at Socialistisk Folkeparti ikke er i stand til fuldstændig klokkeklart fra denne talerstol at sige, at man under ingen omstændigheder ønsker at medvirke til en skattelettelse på 100 mio. kr. for de store multinationale selskaber – ikke under nogen omstændigheder.
For hvad er det, hr. Morten Homann vil have undersøgt?
Nej, undskyld mig, hr. Homann, det behøver du vel ikke et udvalgsmøde for at finde ud af.
Du behøver vel ikke et udvalgsmøde for at finde ud af, at vi kunne bruge de 100 mio. kr. på ulandsbistand ...
Ja, det er rigtigt, det er hr. Homann, der skal tænke sig om.
Hr. Homann kunne have brugt de 100 mio. kr. på uddannelse, på sygehuse, på hvad som helst andet end at putte dem ned i lommerne på de allerrigeste.
Eller også kunne det være, at man skulle ændre det der »socialistisk« til noget andet, for ellers er det i hvert fald falsk varebetegnelse.
Udvalgsmøder
for at finde ud af, om skattelettelser til multinationale skal være nødvendigt, synes jeg godt nok er rystende.
Ja, jeg tror sådan set godt, jeg kan konkludere, hvad alle nok har regnet ud: at Enhedslisten under ingen omstændigheder vil være med til at bruge 100 mio. kr. ekstra på selskaber.
Monday, November 1, 2004 10:03 AM
Når folk her i salen står og taler om dobbeltbeskatning, så er jeg godt klar over, at nogle af de her multinationale betaler skat, men man kan vel næppe tale om dobbeltbeskatning for alle de selskaber, der endnu ikke har leveret 1 kr. i skat i forvejen herhjemme.
Jeg synes måske, at man skulle bruge lidt mere tid på at finde ud af lovgivning, der bremsede op for skattespekulation i stedet for at åbne nye huller.
Enhedslisten kan ikke støtte forslaget.